
21 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2535 


ΑΠΟΦΑΣΕΙΣ 

Αριθμ. πράξης 104/11 .07.2017 

Τροποποίηση της Πράξης ΣΝΠ 96/22.4.2015 σχε¬ 
τικά με τα μέσα και διαδικασίες εφαρμογής της 
νομισματικής πολιτικής από τηνΤράπεζα της Ελ¬ 
λάδος. 

ΤΡΑΠΕΖΑ ΤΗΣ ΕΛΛΑΔΟΣ 

ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) τα άρθρα 2,35α, και 55 του Καταστατικού της Τρά¬ 
πεζας της Ελλάδος, ως κυρωθέν ισχύει, 

β) την Πράξη ΣΝΠ 96/22.4.2015 «Μέσα και διαδικασίες 
εφαρμογής της νομισματικής πολιτικής από την Τρά¬ 
πεζα της Ελλάδος» (ΦΕΚ Β' 764/30.4.2015), όπως τρο¬ 
ποποιήθηκε με την Πράξη ΣΝΠ 98/23.10.2015 (ΦΕΚ Β' 
2312/26.10.2015), την Πράξη ΣΝΠ 99/15.01.2016 (ΦΕΚ 
Β'56/20.01.2016), την Πράξη ΣΝΠ 101/19.12.2016 (ΦΕΚ 
Β'4189/27.12.2016) και την Πράξη ΣΝΠ 103/24.03.2017 
(ΦΕΚ ΒΊ 187/04.04.2017), 

γ) την Πράξη ΣΝΠ 87/28.2.2013 «Αντικατάσταση της 
Πράξης ΣΝΠ 82/27.8.2012 σχετικά με συμπληρωματι¬ 
κά προσωρινά μέτρα όσον αφορά τις πράξεις κύριας 
αναχρηματοδότησης του Ευρωσυστήματος και την 
καταλληλότητα των ασφαλειών» (ΦΕΚ Β'482/1.3.2013), 
όπως τροποποιήθηκε με την Πράξη ΣΝΠ 88/26.4.2013 
(ΦΕΚ ΒΊ 069/29.4.2013), την Πράξη ΣΝΠ 89/20.12.2013 
(ΦΕΚ Β'3433/31.12.2013), την Πράξη ΣΝΠ 90/27.3.2014 
(ΦΕΚ Β'848/4.4.2014),την Πράξη ΣΝΠ 93/5.8.2014 (ΦΕΚ 
Β'2246/18.8.2014), την Πράξη ΣΝΠ 94/20.10.2014 (ΦΕΚ 
Β'2874/24.10.2014), την Πράξη ΣΝΠ 95/28.11.2014 (ΦΕΚ 
Β'3356/15.12.2014) και την Πράξη ΣΝΠ 102/19.12.2016 
(ΦΕΚ Β'4189/27.12.2016), 

δ) την Κατευθυντήρια Γραμμή (ΕΕ) 2015/510 της Ευρω¬ 
παϊκής Κεντρικής Τράπεζας της 19ης Δεκεμβρίου 2014 
σχετικά με την εφαρμογή του πλαισίου νομισματικής 
πολιτικής του Ευρωσυστήματος (Κατευθυντήρια Γραμμή 
Γενικής Τεκμηρίωσης, ΕΚΤ/2014/60), όπως τροποποιή¬ 
θηκε με την Κατευθυντήρια Γραμμή (ΕΕ) 2015/1938 της 
Ευρωπαϊκής Κεντρικής Τράπεζας της 27ης Αυγούστου 
2015 (ΕΚΤ/2015/27) και την Κατευθυντήρια Γραμμή (ΕΕ) 
2016/64 της Ευρωπαϊκής ΚεντρικήςΤράπεζαςτης 18ης- 
Νοεμβρίου 2015 (ΕΚΤ/2015/34) και την Κατευθυντήρια 


Γραμμή (ΕΕ) 2016/2298 της Ευρωπαϊκής ΚεντρικήςΤρά- 
πεζας της2ας Νοεμβρίου 2016 (ΕΚΤ/2016/31), 

ε) την Κατευθυντήρια Γραμμή ΕΚΤ/2017/12 της Ευρω¬ 
παϊκής ΚεντρικήςΤράπεζαςτης 18ης Μάίου 2017 που 
τροποποιεί περαιτέρω την Κατευθυντήρια Γραμμή (ΕΕ) 
2015/510 σχετικά με την εφαρμογή του πλαισίου νομι¬ 
σματικής πολιτικής του Ευρωσυστήματος (ΕΚΤ/2014/60), 
και 

στ) το Καταστατικό του Ευρωπαϊκού Συστήματος Κε¬ 
ντρικών Τραπεζών και της Ευρωπαϊκής Κεντρικής Τρά¬ 
πεζας, αποφάσισε: 

Τροποποιεί την Πράξη Συμβουλίου Νομισματικής 
Πολιτικής (ΠΣΝΠ) υπ'αριθμ. 96/22.4.2015, όπως ισχύει, 
ως εξής: 

Ι.Το άρθρο 54α αντικαθίσταται ως εξής: 

«Άρθρο 54α 

Αξιολόγηση της οικονομικής ευρωστίας των 
ιδρυμάτων 

1. Κατά την αξιολόγηση της οικονομικής ευρωστίας με¬ 
μονωμένων ιδρυμάτων για τους σκοπούς του παρόντος 
άρθρου το Ευρωσύστημα δύναται να λαμβάνει υπόψη 
τις ακόλουθες πληροφορίες προληπτικής εποπτείας: 

α) τριμηνιαίες πληροφορίες που παρέχονται βάσει 
του κανονισμού (ΕΕ) αριθ. 575/2013 σε ατομική και 
ενοποιημένη βάση σχετικά με τους δείκτες κεφαλαίου, 
μόχλευσης και ρευστότητας, σύμφωνα με τις εποπτικές 
απαιτήσεις ή 

β) κατά περίπτωση, πληροφορίες προληπτικής επο¬ 
πτείας ανάλογες των πληροφοριών του στοιχείου α). 

2. Εάν ο επόπτης ορισμένου ιδρύματος δεν παρέχει τις 
εν λόγω πληροφορίες προληπτικής εποπτείας στηνΤρά- 
πεζα της Ελλάδος ή στην ΕΚΤ, η κάθε μία εξ αυτών μπορεί 
να ζητήσει από το ίδρυμα να τις καταστήσει διαθέσιμες. 
Όταν το ίδρυμα παρέχει απευθείας τις εν λόγω πληροφο¬ 
ρίες, υποβάλλει και αξιολόγηση τους διενεργούμενη από 
τον οικείο επόπτη. Εν προκειμένω ενδέχεται να απαιτεί¬ 
ται και πρόσθετη πιστοποίηση από εξωτερικό ελεγκτή. 

3. Στην περίπτωση των υποκαταστημάτων οι πληρο¬ 
φορίες που παρέχονται βάσει της παραγράφου 1 αφο¬ 
ρούν το ίδρυμα στο οποίο ανήκει το υποκατάστημα. 

4. Κατά την αξιολόγηση της οικονομικής ευρωστίας 
ιδρυμάτων που έχουν ανακεφαλαιοποιηθεί έμμεσα με 
δημόσια χρεόγραφα, το Ευρωσύστημα δύναται να λαμ¬ 
βάνει υπόψη τις μεθόδους και τη λειτουργία των ως άνω 

ανακεφαλαιοποιήσεων,περιλαμβανομένηςτης κατηγο¬ 
ρίας των εν λόγω μέσων, της ρευστότητας τους και της 
πρόσβασης του εκδότη τους στην αγορά, ενόψει της δι¬ 
ασφάλισης της τήρησης των κεφαλαιακών δεικτών που 
παρέχονται βάσει του κανονισμού (ΕΕ) αριθ. 575/2013. 

5. Οι οντότητες εκκαθάρισης δεν είναι επιλέξιμες και, 
ως εκ τούτου, δεν έχουν πρόσβαση σε πράξεις νομισμα¬ 
τικής πολιτικής του Ευρωσυστήματος, εκτός αν έχουν 
καταστεί επιλέξιμες ως αντισυμβαλλόμενοι σε τέτοιες 
πράξεις έως τις 22 Μαρτίου 2017. Στην περίπτωση αυτή 
παραμένουν επιλέξιμες έως τις 31 Δεκεμβρίου 2021, με 
τον περιορισμό ότι η πρόσβαση τους στις πιστοδοτικές 
πράξεις του Ευρωσυστήματος, όπως αυτές ορίζονται 
στο Παράρτημα 1 σημείο 31, δεν πρέπει να υπερβαί¬ 
νει το μέσο επίπεδο προσφυγής τους στις πιστοδοτικές 
πράξεις του Ευρωσυστήματος κατά το δωδεκάμηνο που 
προηγείται της 22ας Μαρτίου 2017, ανάλογα δε με την 
περίπτωση προβλέπεται η δυνατότητα υπολογισμού και 
εφαρμογής του ανώτατου αυτού ορίου σε κοινή βάση για 
περισσότερες οντότητες εκκαθάρισης που ανήκουν στην 
ίδια ομάδα. Έκτοτε οι εν λόγω οντότητες εκκαθάρισης 
παύουν να είναι επιλέξιμες και να έχουν πρόσβαση στις 
πράξεις νομισματικής πολιτικής του Ευρωσυστήματος.» 

II. Το άρθρο 121 αντικαθίσταται ως εξής: 

«Άρθρο 121 

Μέτρα διακριτικής ευχέρειας λαμβανόμενα 
για προληπτικούς λόγους ή κατόπιν επέλευσης 
γεγονότος αθέτησης υποχρέωσης 

1. Για προληπτικούς λόγους το Ευρωσύστημα μπορεί 
να λαμβάνει οποιοδήποτε από τα ακόλουθα μέτρα: 

α) να αναστέλλει, περιορίζει ή αποκλείει την πρόσβαση 
αντισυμβαλλομένου σε πράξεις νομισματικής πολιτικής 
του Ευρωσυστήματος, 

β) να απορρίπτει ή να περιορίζει τη χρήση περιουσι¬ 
ακών στοιχείων ή να εφαρμόζει πρόσθετες περικοπές 
σε περιουσιακά στοιχεία τα οποία παρέχει ορισμένος 
αντισυμβαλλόμενος ως ασφάλεια για τις πιστοδοτικές 
πράξεις του Ευρωσυστήματος, βάσει πληροφοριών που 
το Ευρωσύστημα θεωρεί σχετικές, ιδίως σε περιπτώσεις 
που η πιστοληπτική διαβάθμιση του αντισυμβαλλομέ¬ 
νου φαίνεται να εμφανίζει υψηλό βαθμό συσχέτισης με 
την πιστοληπτική διαβάθμιση των ως άνω περιουσιακών 
στοιχείων. 

2. Για προληπτικούς λόγους το Ευρωσύστημα μπορεί 
να αναστέλλει, περιορίζει ή αποκλείει την πρόσβαση σε 
πράξεις νομισματικής πολιτικής (α) αντισυμβαλλόμενων 
που υπόκεινται σε εποπτεία κατά το άρθρο 54 στοιχείο 
β) σημείο ί) της παρούσας Πράξης, αλλά δεν πληρούν 
τις απαιτήσεις για τα ίδια κεφάλαια του κανονισμού (ΕΕ) 
αριθ. 575/2013, σε ατομική και/ή ενοποιημένη βάση, 
σύμφωνα με τις εποπτικές απαιτήσεις, καθώς και (β) αντι¬ 
συμβαλλόμενων που υπόκεινται σε ανάλογη εποπτεία 
κατά το άρθρο 54 στοιχείο β) σημείο ίϋ) της παρούσας 
Πράξης, αλλά δεν πληρούν απαιτήσεις για τα ίδια κε¬ 
φάλαια ανάλογες εκείνων του κανονισμού (ΕΕ) αριθ. 
575/2013, σε ατομική και/ή ενοποιημένη βάση. 

Εξαιρούνται οι περιπτώσεις στις οποίες, κατά την κρίση 
του Ευρωσυστήματος, η συμμόρφωση μπορεί να απο¬ 
κατασταθεί μέσω της λήψης πρόσφορων και έγκαιρων 


μέτρων ανακεφαλαιοποίησης, όπως καθορίζει το διοι¬ 
κητικό συμβούλιο της ΕΚΤ. 

3. Για προληπτικούς λόγους το Ευρωσύστημα μπο¬ 
ρεί, στο πλαίσιο της αξιολόγησης της οικονομικής ευ- 
ρωστίας ορισμένου αντισυμβαλλόμενου δυνάμει του 
άρθρου 54 στοιχείο γ) της παρούσας Πράξης και με την 
επιφύλαξη τυχόν άλλων μέτρων διακριτικής ευχέρειας, 
να αναστέλλει, περιορίζει ή αποκλείει την πρόσβαση 
των ακόλουθων αντισυμβαλλομένων σε πράξεις νομι¬ 
σματικής πολιτικής: 

α) αντισυμβαλλομένων για τους κεφαλαιακούς δείκτες 
των οποίων δεν καθίστανται έγκαιρα διαθέσιμες στην 
οικεία ΕθνΚΤ και την ΕΚΤ, το αργότερο εντός 14 εβδομά¬ 
δων από τη λήξη του σχετικού τριμήνου, πληροφορίες 
βάσει του κανονισμού (ΕΕ) αριθ. 575/2013· 

β) αντισυμβαλλομένων που δεν υποχρεούνται μεν να 
παρέχουν πληροφορίες για τους κεφαλαιακούς δείκτες 
βάσει του κανονισμού (ΕΕ) αριθ. 575/2013, αλλά για τους 
οποίους δεν καθίστανται έγκαιρα διαθέσιμες στην οι¬ 
κεία ΕθνΚΤ και την ΕΚΤ, και το αργότερο εντός 14 εβδο¬ 
μάδων από τη λήξη του σχετικού τριμήνου, ανάλογες 
πληροφορίες κατά το άρθρο 54 στοιχείο β) σημείο ίϋ) 
της παρούσας Πράξης. 

Η πρόσβαση σε πράξεις νομισματικής πολιτικής του 
Ευρωσυστήματος που έχει ανασταλεί, περιοριστεί ή 
αποκλειστεί, μπορεί να αποκατασταθεί μόλις καταστούν 
διαθέσιμες οι σχετικές πληροφορίες στην οικεία ΕθνΚΤ 
και την ΕΚΤ και το Ευρωσύστημα διαπιστώσει ότι ο αντι¬ 
συμβαλλόμενος πληροί το κριτήριο της οικονομικής ευ- 
ρωστίας βάσει του άρθρου 54 στοιχείο γ) της παρούσας 
Πράξης. 

3α. Όσον αφορά τις οντότητες εκκαθάρισης που δεν 
θεωρούνται επιλέξιμες κατά το άρθρο 54α παράγραφος 
5, το Ευρωσύστημα μπορεί, για προληπτικούς λόγους, να 
αναστέλλει, να περιορίζει ή να αποκλείει την πρόσβαση 
σε πράξεις νομισματικής πολιτικής του, αντισυμβαλλο¬ 
μένων οι οποίοι διοχετεύουν ρευστότητα τους στις εν 
λόγω οντότητες. 

4. Για προληπτικούς λόγους και με την επιφύλαξη τυ¬ 
χόν άλλων μέτρων διακριτικής ευχέρειας, το Ευρωσύ¬ 
στημα περιορίζει την πρόσβαση αντισυμβαλλόμενων 
που οι οικείες αρχές θεωρούν ότι «τελούν υπό πτώχευση 
ή ενδέχεται να πτωχεύσουν» («ίβ ί I ί η 9 ογ ΙίΚθΙγ ΐο Τθί I») 
σε πράξεις νομισματικής πολιτικής του με βάση τους 
όρους του άρθρου 18 παράγραφος 4 στοιχεία α) έως 
δ) του κανονισμού (ΕΕ) αριθ. 806/2014 ή του (εσωτε¬ 
ρικού) άρθρου 32 του άρθρου 2 ν. 4335/2015 που εν¬ 
σωματώνει το άρθρο 32 παράγραφος 4 στοιχεία α) έως 
δ) της οδηγίας 2014/59/ΕΕ. Ο περιορισμός αντιστοιχεί 
στο επίπεδο πρόσβασης στις πιστοδοτικές πράξεις του 
Ευρωσυστήματος που ισχύει κατά το χρόνο που θεωρεί¬ 
ται ότι οι εν λόγω αντισυμβαλλόμενοι βρίσκονται στην 
ανωτέρω κατάσταση. 

5. Πέραν του περιορισμού της πρόσβασης στις πρά¬ 
ξεις νομισματικής πολιτικής, κατά την παράγραφο 4, 
για προληπτικούς λόγους το Ευρωσύστημα μπορεί 
να αναστέλλει, περιορίζει περαιτέρω ή αποκλείει την 
πρόσβαση αντισυμβαλλομένων στις εν λόγω πράξεις, 
εφόσον αυτοί θεωρείται ότι «τελούν υπό πτώχευση ή 
ενδέχεται να πτωχεύσουν», κατά την παράγραφο 4 και 

εφόσον, περαιτέρω, εμπίπτουν σε οποιαδήποτε από τις 
ακόλουθες περιπτώσεις: 

α) δεν υπόκεινται στην ανάληψη δράσης εξυγίανσης 
από αρχή εξυγίανσης διότι υπάρχει εύλογη προοπτική 
λήψης εναλλακτικού μέτρου του ιδιωτικού τομέα ή επο¬ 
πτικού μέτρου κατά το άρθρο 18 παράγραφος 1 στοιχείο 
β) του κανονισμού (ΕΕ) αριθ. 806/2014 και το άρθρο 32 
παράγραφος 1 στοιχείο β) της οδηγίας 2014/59/ΕΕ, όπως 
αυτό έχει ενσωματωθεί με το (εσωτερικό) άρθρο 32 πα¬ 
ράγραφος 1 στοιχείο β) του άρθρου 2 ν. 4335/2015, το 
οποίο θα απέτρεπε την πτώχευση του ιδρύματος εντός 
εύλογου χρονικού διαστήματος, ενόψει της εκπόνησης 
του ως άνω εναλλακτικού μέτρου του ιδιωτικού τομέα 
ή εποπτικού μέτρου- 

β) εκτιμάται ότι πληρούν τις προϋποθέσεις εξυγίανσης 
κατά το άρθρο 18 παράγραφος 1 του κανονισμού (ΕΕ) αριθ. 
806/2014 ή κατά το άρθρο 32 παράγραφος 1 της οδηγίας 
2014/59/ΕΕ, όπως αυτό έχει ενσωματωθεί με το (εσωτε¬ 
ρικό) άρθρο 32 παράγραφος 1 στοιχείο β) του άρθρου 2 
ν. 4335/2015, ενόψει της ανάληψης δράσης εξυγίανσης- 

γ) προκύπτουν από την ανάληψη δράσης εξυγίαν¬ 
σης κατά τους ορισμούς του άρθρου 3 παράγραφος 
10 του κανονισμού (ΕΕ) αριθ. 806/2014 και του άρθρου 
2 παράγραφος 40 της οδηγίας 2014/59/ΕΕ, όπως αυτό 
έχει ενσωματωθεί με το άρθρο 2 παράγραφος 40 του 
ν. 4335/2015, ή από τη λήψη εναλλακτικού μέτρου του 
ιδιωτικού τομέα ή εποπτικού μέτρου κατά το άρθρο 18 
παράγραφος 1 στοιχείο β) του κανονισμού (ΕΕ) αριθ. 806/ 
2014 και το άρθρο 32 παράγραφος 1 στοιχείο β) της 
οδηγίας 2014/59/ΕΕ, όπως αυτό έχει ενσωματωθεί με 
το (εσωτερικό) άρθρο 32 παράγραφος 1 στοιχείο β) του 
άρθρου 2 ν. 4335/2015. 

6. Πέραν του περιορισμού της πρόσβασης στις πρά¬ 
ξεις νομισματικής πολιτικής κατά την παράγραφο 4, για 
προληπτικούς λόγους το Ευρωσύστημα αναστέλλει, 
περιορίζει περαιτέρω ή αποκλείει την πρόσβαση αντι¬ 
συμβαλλομένων στις εν λόγω πράξεις, εφόσον αυτοί 
έχει θεωρηθεί ότι «τελούν υπό πτώχευση ή ενδέχεται 
να πτωχεύσουν», αλλά ως προς τους οποίους ούτε έχει 
προβλεφθεί η ανάληψη δράσης εξυγίανσης ούτε υπάρ¬ 
χει εύλογη προοπτική λήψης εναλλακτικού μέτρου του 
ιδιωτικού τομέα ή εποπτικού μέτρου που θα απέτρεπε 
την πτώχευση του ιδρύματος εντός εύλογου χρονικού 
διαστήματος κατά το άρθρο 18 παράγραφος 1 στοιχείο 
β) του κανονισμού (ΕΕ) αριθ. 806/2014 και το άρθρο 32 
παράγραφος 1 στοιχείο β) της οδηγίας 2014/59/ΕΕ, όπως 
αυτό έχει ενσωματωθεί με το (εσωτερικό) άρθρο 32 πα¬ 
ράγραφος 1 στοιχείο β) του άρθρου 2 ν. 4335/2015. 

7. Στην περίπτωση που ορισμένο μέτρο διακριτικής 
ευχέρειας βασίζεται σε πληροφορίες εποπτικής φύσης, 
το Ευρωσύστημα χρησιμοποιεί κάθε τέτοια πληροφορία 
την οποία παρέχουν οι εποπτικές αρχές ή οι αντισυμ¬ 
βαλλόμενοι, κατά τρόπο που είναι απολύτως ανάλογος 
και αναγκαίος για την εκτέλεση των καθηκόντων του 
που αφορούν την άσκηση της νομισματικής πολιτικής. 

8. Σε περίπτωση επέλευσης γεγονότος αθέτησης υπο¬ 
χρέωσης στο πρόσωπο αντισυμβαλλομένου, το Ευρωσύ¬ 
στημα μπορεί να αναστέλλει, περιορίζει ή αποκλείει την 
πρόσβαση αντισυμβαλλομένου σε πράξεις νομισματικής 
πολιτικής. 


9. Όλα τα μέτρα του Ευρωσυστήματος που λαμβάνο- 
νται κατ' άσκηση διακριτικής ευχέρειας εφαρμόζονται 
βάσει της αρχής της αναλογικότητας και της ισότιμης 
μεταχείρισης και αιτιολογούνται δεόντως από το Ευρω¬ 
σύστημα.» 

III. Στο Παράρτημα 1 «Ορισμοί» προστίθεται το σημείο 
98α ως εξής: 

«98α)«οντότητα εκκαθάρισης» (ννίηά-άοννη θηΐίΐγ): 
ιδιωτική οντότητα ή οντότητα που ανήκει στο δημόσιο: 
α) η οποία έχει ως βασικό σκοπό τη σταδιακή εκποίηση 
των περιουσιακών στοιχείων και την παύση των εργα¬ 
σιών της ή β) η οποία αποτελεί οντότητα διαχείρισης 
περιουσιακών στοιχείων ή εκποίησης και έχει συσταθεί 
με σκοπό τη στήριξη αναδιάρθρωσης ή/και εξυγίανσης 
του χρηματοπιστωτικού τομέα, συμπεριλαμβανομένων 
των εταιρειών διαχείρισης περιουσιακών στοιχείων 
που προκύπτουν από τη λήψη μέτρων εξυγίανσης με 
τη μορφή του εργαλείου διαχωρισμού περιουσιακών 
στοιχείων βάσει του άρθρου 26 του κανονισμού (ΕΕ) 
αριθ. 806/2014 του Ευρωπαϊκού Κοινοβουλίου και του 
Συμβουλίου* ή του άρθρου 42 της οδηγίας 2014/59/ΕΕ 
του Ευρωπαϊκού Κοινοβουλίου και του Συμβουλίου**, 
όπως αυτό ενσωματώνεται στην εθνική νομοθεσία με 
το (εσωτερικό) άρθρο 42 του άρθρου 2 ν. 4335/2015. 

Κατά τα λοιπά, οι διατάξεις της ΠΣΝΠ 96/22.4.2015 
(ΦΕΚ Β' 764,30-4-2015), όπως ισχύει, παραμένουν αμε¬ 
τάβλητες. 

Οι διατάξεις της παρούσας Πράξης τίθενται σε ισχύ 
την 21 η Ιουλίου 2017. 

Από τις διατάξεις της παρούσας πράξης δεν προκα- 
λείται δαπάνη σε βάρος του κρατικού προϋπολογισμού. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 
ΙΩΑΝΝΗΣ ΣΤΟΥΡΝΑΡΑΣ 


* Κανονισμός (ΕΕ) αριθ. 806/2014 του Ευρωπαϊκού Κοινοβουλίου 
και του Συμβουλίου, της 15ης Ιουλίου 2014, περί θεσπίσεως ενιαίων 
κανόνων και διαδικασίας για την εξυγίανση πιστωτικών ιδρυμάτων 
και ορισμένων επιχειρήσεων επενδύσεων στο πλαίσιο ενός Ενιαίου 
Μηχανισμού Εξυγίανσης και ενός Ενιαίου Ταμείου Εξυγίανσης και 
τροποποιήσεως του κανονισμού (ΕΕ) αριθ. 1093/2010 (ΕΕ I 225 
της 30.7.2014, σ. 1). 

** Οδηγία 2014/59/ΕΕ του Ευρωπαϊκού Κοινοβουλίου και του 
Συμβουλίου, της 15ηςΜάίου 2014, για τη θέσπιση πλαισίου για την 
ανάκαμψη και την εξυγίανση πιστωτικών ιδρυμάτων και επιχειρή¬ 
σεων επενδύσεοον και για την τροποποίηση της οδηγίας 82/891/ 
ΕΟΚ του Συμβουλίου, και των οδηγιών 2001/24/ΕΚ, 2002/47/ΕΚ, 
2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 
2013/36/ΕΕ, καθώς και των κανονισμών του Ευρωπαϊκού Κοινο¬ 
βουλίου και του Συμβουλίου (ΕΕ) αριθ. 1093/2010 και (ΕΕ) αριθ. 
648/2012 (ΕΕ Ε 173 της 12.6.2014, σ. 190).» 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2535/21.07.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























